Europæisk købekraftsundersøgelse - prissammenligninger 2014

Med et prisniveau på 39 pct. over EU-28-gennemsnittet har Danmark langt de højeste forbrugerpriser i EU. Kun EFTA-landene Schweiz og Norge har endnu højere priser. Schweizerne må af med 49 pct. mere, og nordmændene med 47 pct. mere sammenlignet med EU-gennemsnittet. De næsthøjeste forbrugerpriser i EU findes i Sverige med 26 pct., mens Irland, Finland og Storbritannien alle ligger 22 pct. over EU-gennemsnittet. Vores naboland Tyskland ligger derimod på niveau med EU-gennemsnittet. Opgørelsen er baseret på Eurostats undersøgelse.

Fødevarer dyrest i Danmark

De danske priser på fødevarer og drikkevarer uden alkohol ligger også i top inden for EU med priser på 45 pct. over gennemsnittet. Men også her overgås Danmark af de to EFTA-lande Norge og Schweiz, som ligger 66 pct. og 55 pct. over EU-gennemsnittet. Når det gælder vores nabolande er Sverige 25 pct. dyrere, mens Tyskland kun ligger 4 pct. over EU-gennemsnittet.

Danmark dyrest, Bulgarien billigst i EU

Det generelle prisniveau i Danmark (BNP inklusive offentligt forbrug og investeringer) ligger også i top med 35 pct. over EU's gennemsnit. Igen er Norge og Schweiz dyrere. Norge har et prisniveau på 50 pct. over EU-gennemsnittet, mens Schweiz ligger 46 pct. over. Sverige ligger 32 pct. og Tyskland 4 pct. over EU-gennemsnittet. I bunden ligger Bulgarien på under halvdelen af EU-gennemsnittet.

Indeks udtrykker den reelle forskel

Ved at sammenholde købekraftpariteten med valutakursen får man et udtryk for den reelle forskel i prisniveauet imellem landene. Købekraftparitet er en slags reel valutakurs, der udjævner forskelle i prisniveauet imellem forskellige lande. Prisniveauet bliver omdannet til et indeks, og prisniveauindekset angiver dermed prisniveauet i det enkelte land i forhold til gennemsnittet i EU's 28 medlemslande.

Prisniveauindeks for privat forbrug, fødevarer og BNP. 2014* Land Privat

forbrug

Fødevarer og drikkevarer

uden alkohol BNP

Land Privat

forbrug

Fødevarer og drikkevarer

uden alkohol BNP

EU-28 = 100 EU-28 = 100 EU-28 100 100 100 Cypern 90 108 91 EU-151 107 106 107 Slovenien 82 96 80 Euroområdet 101 105 102 Malta 81 103 80 Estland 76 89 73 Danmark 139 145 135 Letland 70 90 68 Sverige 126 125 132 Slovakiet 68 90 66 Irland 122 123 111 Kroatien 66 92 63 Finland 122 123 124 Tjekkiet 64 80 63 Storbritannien 122 105 117 Litauen 63 79 60 Luxembourg 120 116 120 Ungarn 58 80 57 Nederlandene 110 99 109 Polen 56 64 58 Belgien 109 108 110 Rumænien 53 68 50 Frankrig 108 110 110 Bulgarien 48 71 46 Østrig 106 120 109 Italien 103 110 101 Tyrkiet 60 85 54 Tyskland 102 104 104 Spanien 92 93 90 Schweiz 149 155 146 Grækenland 85 103 82 Norge 147 166 150 Portugal 82 94 78 Island 118 119 120